tomron87/hebrew-wikipedia-sentences-corpus huggingface dataset:
בשנת 2007 הוציאה עג'רם את אלבומה "שח'בט שח'אביט" שיועד לילדים, אלבום שהתחרה באלבום הילדים של הייפא והבי, הנחשבת למתחרה הגדולה ביותר שלה בלבנון.
בשנת 2010 הופיעה בקליפ הרשמי של המונדיאל של אותה השנה יחד עם הזמר קיינאן עם השיר Waving Flag
עג'רם החלה להיות שופטת בתוכנית הכישרונות ערב איידול החל מהעונה השנייה בשנת 2013, וגם בתוכנית The Voice Kids (שזה "The Voice" בגרסת ילדים) החל משנת 2016.
בשנת 2019 ננסי זכתה בפרס זמרת השנה.
בשנת 2021 הוציאה את אלבומה המוזיקלי העשירי, "Nancy 10".
בתחילת 2025 הוציאה עג'רם את הסינגל toul omri negma.
עג'רם נשואה מאז 2008 לרופא השיניים פאדי אלהאשם ולהם שלוש בנות - מילה אלה וליא.
בשנת 2020 הואשם בעלה ברצח אדם שפרץ לביתם.
בשנת 2000 זכתה בפרס זמרת השנה
שנה שם במקור תרגום הערות 1998 محتجالك זקוקה לך 2001 شيل عيونك عني תעיף ממני ת'עיניים 2003 يا سلام כמה טוב 2004 آه ونص כן, ועוד איך 2006 يا طبطب ...
ودلع 2007 شخبط شخابيط שח'בט שח'אביט אלבום לילדים 2008 بتفَكّر في إيه؟ על מה אתה חושב?
לואיס קרלוס אלמיידה דה קוניה (בפורטוגזית: Luís Carlos Almeida da Cunha; נולד ב-17 בנובמבר 1986 בפראיה, כף ורדה) המוכר בשם נאני, הוא כדורגלן עבר פורטוגלי יליד כף ורדה, ששיחק בעמדת הכנף.
נאני נולד באיי כף ורדה ועבר לפורטוגל עם משפחתו בגיל צעיר.
גדל והתפתח בעיר אמדורה הסמוכה לליסבון, והחל את הקריירה שלו כשחקן צעיר במועדון המקומי של מסאמה, הפועל תחת פיקוח ליסבוני.
נאני ערך את הופעת הבכורה שלו במדי קבוצת ספורטינג ליסבון בעונת 2005/06, בה שותף ב-32 הופעות במדי הקבוצה וכבש חמישה שערים.
בעונת 2006/07 שותף ב-29 משחקים וכבש חמישה שערים.
באותה עונה הייתה שותף נאני בזכייתה של הקבוצה בגביע הפורטוגזי.
כמו כן ערך נאני שש הופעות במסגרת ליגת האלופות בהן כבש שער אחד.
ביוני 2007 נרכש נאני על ידי מנצ'סטר יונייטד תמורת כ-17 מיליון ליש"ט וחתם על חוזה לחמש שנים.
ב-5 בספטמבר 2013 האריך את החוזה שלו במנצ'סטר יונייטד עד 2018. ב-19 באוגוסט 2014, הושאל נאני לעונה אחת לספורטינג ליסבון, בעסקה שכללה את העברת מגנה של ספורטינג ליסבון, מרקוס רוחו, למועדון האנגלי.
ב-6 ביולי 2015 חתם נאני בפנרבחצ'ה הטורקית עבור ארבעה מיליון אירו.
ב-5 ביולי 2016 חתם נאני בולנסיה תמורת 8.5 מיליון אירו.
ב-31 באוגוסט 2017 הושאל נאני ללאציו לעונה אחת.
ב-11 ביולי 2018 חזר נאני לקבוצת נעוריו ספורטינג ליסבון.
ב-18 בפברואר 2019 חתם נאני לשלוש שנים באורלנדו סיטי האמריקאית.
ב-14 בינואר 2022 חתם נאני לשנה וחצי בונציה, בה ערך הופעת בכורה יומיים לאחר מכן ובישל בתיקו 1-1 נגד אמפולי.
ב-11 ביולי 2022 חתם במלבורן ויקטורי.
ב-12 ביולי 2023 חתם באדנה דמירספור הטורקית.
ב-31 ביולי 2024 חתם באסטרלה דה אמדורה הפורטוגזית.
ב-8 בדצמבר 2024 הודיע נאני על פרישה רשמית ממשחק כדורגל פעיל.
נאני שותף במשחקי נבחרת פורטוגל הצעירה ושותף באליפות אירופה עד גיל 21 לשנת 2007, אשר נערכה בהולנד.
נאני ערך את הופעת הבכורה שלו במדי נבחרת פורטוגל הבוגרת ב-1 בספטמבר 2006 מול נבחרת דנמרק ואף כבש שער באותו המשחק.
ביורו 2016 היה שותף לזכיית נבחרת פורטוגל בטורניר.
במהלך הטורניר כבש לזכות נבחרתו שלושה שערים ובישול אחד, כששער אחד כבש נאני בחצי גמר היורו נגד נבחרת ווילס ובכך עזר לנבחרתו להעפיל לגמר.
אליפות העולם למועדונים - 2009
נָאנְצָ'אנְג (בסינית: 南昌; בפין-יין: Nánchāng) היא נציבות עירונית ובירת מחוז ג'יאנגשי שבדרום-מזרח הרפובליקה העממית של סין.
על פי מפקד האוכלוסין משנת 2020, התגוררו בנציבות העירונית כ-6.255 מיליון תושבים, מתוכם כ-3.9 מיליון בששת הרבעים.
בשנת 201 לפנה"ס, בתקופת שושלת האן, נבנתה במקום עיר מוקפת חומה בשם גאן (赣).
בשנת 589, בתקופת שושלת סווי, שונה שם המקום להוֹנְגג'וֹאוּ (洪州) ובסופו של דבר לנאנצ'אנג, שם שפירושו "הדרום המשגשג של סין".
בשנת 959 הפכה נאנצ'אנג לבירה הדרומית של שושלת טאנג הדרומית.
בשנת 981 נפלה העיר לידי שושלת סונג שהחזירה לעיר את השם הוֹנְגג'וֹאוּ, השם שונה שוב ב-1164 והוחזר לנאנצ'אנג ב-1368. בסוף תקופת שושלת יואן המונגולית הייתה נאנצ'אנג שדה קרב בין שני מורדים, ג'וּ יְוֵּ'אן ג'אנג, מפקד צבא המורדים המכונה "מינג", לבין צֶ'ן יוּאוּלְיַאנְג, מפקד צבא המורדים המכונה "האן".
בתחילת המאה ה-16 שימשה נאנצ'אנג כבסיסו של הנסיך ג'וּ בניסיון המרד כנגד שושלת מינג.
בשנות ה-50 של המאה ה-19 נפגעה העיר בצורה משמעותית במהלך מרד טאיפינג (1865-1850).
העיר נפגעה כלכלית בסוף המאה ה-19 כאשר נתיבי הסחר היבשתיים מגואנגג'ואו צפונה שעברו דרך נאנצ'אנג הוחלפו בספינות קיטור.
ב-1 באוגוסט 1927 פרצה בעיר התקוממות נאנצ'אנג – הקרב הראשון של הקומוניסטים הסינים כנגד הצבא הרפובליקני הסיני (הלאומנים) שבשליטת מפלגת הקוומינטנג.
הקומוניסטים שלטו למשך זמן קצר בנאנצ'אנג, אבל נסוגו ממנה לאחר התקפת הנגד של הלאומנים.
אומנם צבאית הסתיים קרב זה בכישלון, אך תאריך הקרב הוכר כיום הייסוד של צבא השחרור העממי - כינויו של הצבא הקומוניסטי.
מלון ג'יאנשי בה שכנה מפקדת המורדים הוא כיום מוזיאון המוקדש למרד, וכיכר העיר מוקדשת לזכרו של המאורע.
בין 17 במרץ ל-9 במאי 1939 התחולל קרב נאנצ'אנג במהלך מלחמת סין–יפן השנייה שבסופו השתלטו היפנים על העיר חרף התנגדות סינית עיקשת.
כשהתחיל הפיתוח הכלכלי המואץ של סין בשנות ה-80 של המאה ה-20 נשארה נאנצ'אנג, בירת המחוז העני ביותר במרכז סין, מאחור, אבל בשנת 1995 רכשה פורד חלק מחברת המכונית הסינית ג'יאנגלינג והקימה מפעל משותף בנאנצ'אנג, ומאז העיר משגשגת.
הנציבות העירונית נאנצ'אנג משתרעת על פני 7,194 קמ"ר בצפון מחוז ג'יאנגשי וגובלת בארבע נציבויות עירוניות - שָׁאנְגְזָ'אוֹ ממזרח, גְ'יוּגְ'יָאנְג מצפון, ממערב ו מדרום.
העיר שוכנת על גדות הנהר גאן, כ-610 ק"מ דרום-מערבית לעיר שאנגחאי, כ-60 קילומטרים דרומית לנהר היאנגצה וכ-50 קילומטרים מאגם פו-יאנג.
האזור בו שוכנת נאנצ'אנג שופע מים, בעיר עוברים עוד שני נהרות, פֿוּחֶה וגִ'ינְגְ'יָאנְג, ומסביב לעיר מצויים כמה אגמים.
בפרבר המערבי של העיר מתרומם הר מיילינג, ומצפון לה מצוי הר לושאן.
האקלים בעיר הוא אקלים סובטרופי גשום, קר ביחס לקו הרוחב שבו העיר נמצאת.
הקיץ חם, לח וגשום, והחורף קר יחסית ויבש יותר (אם כי עדיין גשום יחסית).
בחודשי האביב (מרץ-אפריל) יכולים לפקוד את העיר גלי חום עם טמפרטורות של עד 31 מעלות, ומזג האוויר אינו יציב.
שלג יכול לרדת בחורף, אך בכמויות נמוכות יחסית הטמפרטורה היומית הממוצעת בחודש יולי עומדת על 34.6, ובחודש ינואר על 9.9 מעלות.
כמות המשקעים השנתית הממוצעת עומדת על 1703 מילימטרים.
היכל טֶנְגוַאנְג – המבנה המפורסם ביותר בנאנצ'אנג.
היכל טֶנְגוַאנְג (היכל הנסיך טנג) נבנה לראשונה בשנת 653 בתקופת שושלת טאנג.
בשנת 675 כתב המשורר הסיני (王勃 676-649), אז בן 25, את היצירה הקלאסית טֶנְגוַאנְג גֶה שׂוּ' (滕王阁序 מבוא להיכל הנסיך טנג).
הבניין, כמו גם העיר, התפרסמו בשל יצירה זו והמחבר מוכר לדוברי הסינית בעיקר בשל יצירת מופת זו.
הבניין נהרס ונבנה מחדש 28 פעמים במהלך ההיסטוריה הסינית.
הבניין נהרס בפעם האחרונה במהלך מלחמת האזרחים הסינית של סין ב-1926. המבנה הנוכחי נבנה בין 1983 ל-1989 והוא שיחזור של המבנה כפי שהוקם בתקופת שושלת סונג (1279-960).
מוקף גני סלע ואגמים, הבניין בן תשע הקומות, בולט ברעפים בגוון ירקן ובעמודים בצבע אדום, והוא מתנשא לגובה של 57.5 מטרים.
שני מבנים קטנים יותר שוכנים מצפון ומדרום לו.
כיכר בא-יי – מילולית, "כיכר שמונה אחד" (ה-1 באוגוסט), ידועה גם כ"כיכר העם".
הכיכר נמצאת במרכז נאנצ'אנג וגודלה כ-78,000 מטרים רבועים, הכיכר העשירית בגודלה בסין.
הכיכר נבנתה לרגל יובל למרד ה-1 באוגוסט 1927 שהתקבע בנרטיב הסיני כיום הקמת צבא השחרור העממי של סין.
אגם ההר הירוק – הפארק המרכזי של נאנצ'אנג בסמוך לכיכר בא-יי.
בין השאר יש בו פארק שעשועים, מגרש גולף ובית מלון.
כוכב נאנצ'אנג - גלגל ענק שקוטרו 153 מטרים ונישא לגובה 160 מטרים.
כוכב נאנצ'אנג היה הגלגל הענק הגבוה ביותר בעולם מהשקתו במאי 2006 ועד 1 במרץ 2008 שעה שנפתח הסינגפור פלייר הגבוה ממנו ב-5 מטרים.
הנציבות העירונית נאנצ'אנג מחולקת לשישה רבעים ושלוש נפות:
נאנצ'אנג מהווה מרכז אזורי לתוצרת החקלאית של מחוז ג'יאנגשי.
מוצרים כדוגמת אורז ותפוזים הם מוצרים כלכליים מרכזיים.
לחברת פורד יש מפעל בנאנצ'אנג שבו מרכיבים מטעניות מסוג פורד טרנזיט קסטום כחלק מיוזמה המשותפת עם חברת המכונית הסינית ג'יאנגלינג.
נאנצ'אנג היא גם מרכז לייצור תרופות סיניות מסורתיות ותרופות מודרניות.
האוניברסיטה לכלכלה וכספים של ג'יאנגשי (江西财经大学 נוסדה 1923).
המכללה למדע וטכנולוגיה של ג'יאנגשי (江西科技师范学院)
האוניברסיטה החקלאית של ג'יאנגשי (江西农业大学)
אוניברסיטת גְ'יָאוטונְג של מזרח סין (华东交通大学)
המכון לאווירונאוטיקה טכנולוגית של נאנצ'אנג (南昌航空工业学院)
המכון לרפואה סינית מסורתית של ג'יאנגשי (江西中医学院)
נאנצ'אנג הנה צומת של מסילות הברזל בייג'ינג-הונג קונג ושאנגחאי-קונמינג (לשעבר מסילת גֶ'ה-גַאן; מילולית: מסילת ג'ג'יאנג-ג'יאנגשי), עובדה המסבירה את היותה של נאנצ'אנג אחד ממרכזי התעבורה החשובים ביותר בדרום סין ומשכנה של לשכת מסילות הברזל של נאנצ'אנג האחראית למערכת מסילות הרכבת ברוב שטחם של המחוזות ג'יאנגשי ופוג'יין.
משנת 2007 מקושרת נאנצ'אנג גם לערים השכנות האנגג'ואו, צ'אנגשה ושאנגחאי באמצעות מערכת הרכבות המהירות המכונה באנגלית China Railway High-speed (中国铁路高速).
בעתיד, מתוכננת פתיחת רכבת תחתית בעיר.
בסמוך לנאנצ'אנג שוכן שדה תעופה "נאנצ'אנג צ'אנגבֵּײ" (南昌昌北国际机场).
השדה נחנך ב-1999, ובשנת 2004 נפתח גם לטיסות בינלאומיות, כיום לסינגפור ובנגקוק.
מועדון הכדורגל נאנט , ובקיצור נאנט , הוא מועדון כדורגל צרפתי מהעיר נאנט שנוסד בשנת 1943. הקבוצה משחקת את משחקי הבית שלה באצטדיון דה לה בוז'ואר בנאנט.
המועדון זכה בשמונה אליפויות צרפת ובארבעה גביעי צרפת.
באירופה, הישגיו הגדולים ביותר היו הגעה לחצי גמר גביע המחזיקות ב-1980 ולחצי גמר ליגת האלופות ב-1996.
לצד ההצלחות ידע גם המועדון תקופות פחות טובות.
בשנת 2007 ירדה נאנט לליגה הצרפתית השנייה אחרי 44 שנים ברציפות בליגה הראשונה.
הקבוצה חזרה כעבור עונה לליגה הראשונה אך שוב ירדה בעונה שאחריה לליגה השנייה ורק בשנת 2013 אחרי 4 עונות רצופות בליגה השנייה חזרה נאנט לליגה הראשונה.
המועדון ידוע הודות למחלקת הנוער שלו, שממנה יצאו שחקנים מפורסמים כגון דידייה דשאן, מרסל דסאי, כריסטיאן קארמבו ומיקאל לנדרו.
נאנסי הוא מועדון כדורגל צרפתי מהעיר נאנסי שמשחק בליג 2.
בשנת 1967 הוקמה אגודת הכדורגל של נאנסי כמחליפתה של מועדון הכדורגל של נאנסי אשר פורק שנתיים קודם לכן.
המועדון מחזיק בזכייה אחת בגביע הצרפתי בשנת לאחר ניצחון 0–1 על ניס משער של מישל פלאטיני.
המועדון העפיל לגביע אירופה למחזיקות גביע בעונת 1978/1979 והגיע לשלב שמינית גמר.
המועדון זכה פעם אחת בגביע הליגה הצרפתית בשנת במשחק שהתקיים בסטאד דה פראנס נגד ניס (2-1), אשר העניק לקבוצה כרטיס לגביע אופ"א.
בעונת 2006/2007 המועדון שיחק בגביע אופ"א והגיע לשלב 32 האחרונות שם הפסיד לקבוצת שחטאר דונצק.
בסיום עונת 2021/2022 נשרה הקבוצה לליגה השלישית.
מריאנה אליזבת נורדקוויסט (נולדה ב-18 במאי 1962 בסטוקהולם, שוודיה), שידועה יותר בשם הבמה שלה נַאנֶה גְרֶנְווַל (בשוודית: Nanne Grönvall), היא זמרת ופזמונאית שוודית.
הקריירה המוזיקלית של גרנוול החלה בשנת 1980 עם הצטרפותה ללהקת "Sound of Music".
השלישייה השתתפה פעמיים במלודיפסטיבלן - הקדם אירוויזיון השוודי; בשנת 1986 עם השיר "אלדוראדו" ושנה לאחר מכן עם השיר "אלכסנדרה".
בעשור הבא השיקה נאנה את עצמה מחדש ככותבת, לאחר שהייתה אחראית למילותיהם של שני שירים בקדם של שנת 1992 ואף הגיעה למקום השני בשנת 1995 עם השיר "Det Vackraste" ("הדבר היפה ביותר") שבוצע על ידי ססיליה ונרסטן.
נאנה אף השתתפה בקדם אירוויזיון של 1996 כאחת מהסולניות של ההרכב "One More Time" עם בעלה פיטר ועם מריה רודסטן, ההרכב זכה עם בלדת הפולק "Den Vilda" ("הפראי").
באירוויזיון עצמו, השיר העפיל למקום השלישי (מתוך 23), אחרי אירלנד (המנצחת) ונורווגיה (שזכתה במקום השני).
גל ההצלחה גרם לגרנוול לעבור לקריירת סולו, לאחר שההרכב הוציא את אלבומו האחרון בשנת 1997. שנה לאחר מכן, חזרה נאנה למלודיפסטיבלן עם השיר "Avundsjuk" ("קנאית"), שסיפר על שנאתה לאנשים מצליחים.
הופעתה של נאנה נהפכה לאחד מסמליה המוצלחים ביותר וזאת עקב התלבושת שבחרה לאותו הערב: פאה סגולה ואוזניים שעוצבו כאוזניו של ספוק מהסדרה "מסע בין כוכבים".
השופטים בקדם דירגו את השיר במקום הרביעי.
בשנת 2001, נאנה השתתפה בקדם אירוויזיון של בריטניה וסיימה במקום הרביעי והאחרון עם השיר "Men" ("גברים") שנכתב על ידי קימברלי רו (לשעבר מההרכב קתרינה והגלים).
בשנת 2003 ביצעה קאמבק נוסף למלודיפסטיבלן עם השיר "Evig kärlek" ("אהבה נצחית"), שילוב של אופרה וטכנו.
מריה רודסטן (שהופיעה יחד עם נאנה באירוויזיון היחיד בו השתתפה עד כה), הייתה מזמרות הליווי, אך בין כה וכה - השיר לא זכה לעלות לגמר הקדם.
בשנת 2005 חזרה נאנה לניסיון תשיעי במלודיפסטיבלן, כשהיא שרה שיר פרי עטה של אינגלה פלינג פורשמן.
על אף שהשופטים כלל לא הכניסו את השיר לדירוגם, "Håll om mig" ("חבק אותי") בכל זאת נבחר להשתתף בתחרות עקב מחסור בכותבות, צלח את חצי הגמר ואף הגיע למקום השני בגמר הקדם.
השיר צעד במצעדים השוודיים במשך שבועיים כשהוא במקום הראשון ושמונה שבועות בשלושת הגדולים, כשהוא מוכר למעלה מ-10,000 עותקים (תקליט זהב).
ביוני 2006 ביטלה נאנה את סיבוב ההופעות שלה והודיעה שהיא אובחנה כסובלת מסרטן השד, ממנו החלימה חודשים לאחר מכן.
בשנת 2007 הופיעה נאנה בפעם העשירית במלודיפסטיבלן עם השיר "Jag måste kyssa dig" ("אני חייבת לנשק אותך"), שנכתב בידי חברתה ממלודיפסטיבלן 2005, אינגלה פורשמן.
ב-17 בפברואר 2007 סיימה נאנה במקום השלישי בחצי הגמר שלה, על כן העפילה לסיבוב ההצלה.
לכשנערך ב-3 במרץ, הוגרלה נאנה להתמודד מול הזמר מגנוס אוגלה, שהביס אותה והדיח אותה מהתחרות.
Living In A Dream (גרסה אנגלית לאלבום "Den Vilda" שיצא שנה לפני כן, 1997)
Jag måste kyssa dig ("אני חייבת לנשק אותך", 2007)
נאנה ויזיטור היא שחקנית אמריקאית המוכרת בעיקרת בזכות גילום תפקידה של מייג'ור קירה נריס בסדרת הטלוויזיה "מסע בין כוכבים: חלל עמוק 9", וכן ז'אן ריטר בסדרה "Wildfire".
נאנה טאקר נולדה ב-26 ביולי 1957 בעיר ניו יורק, בת של ננט אריס, מורה לבלט, ורוברט טאקר, כוריאוגרף.
היא אחיינית של השחקנית והרקדנית סיד צ'ריס.
ויזיטור החלה את קריירת המשחק שלה בשנת 1970 על בימת ברודוויי בהפקות כמו "My One and Only".
הופעת הבכורה הקולנועית שלה (עדיין תחת השם "נאנה טאקר") הייתה בשנת 1977, בסרט האימה "The Sentinel".
בשנת 1984 היא הופיעה בתפקיד אורח בסדרה "האנטר".
בשנת 1985 הופיעה בסדרה "מקגייוור" (בתפקיד לורה פארן בפרק "Hellfire", ובתפקיד קרול ורניי בפרק הכפול "DOA: MacGyver").
בשנת 1986 היא הופיעה בפרק של הסדרה "אביר על גלגלים".
בשנת 1987 הופיעה בתפקיד אלן דולאן, בפיילוט טלוויזיה כושל, המבוסס על חוברת הקומיקס "The Spirit" מאת וויל אייזנר, בכיכובם של סאם ג'יי ג'ונס (בתפקיד The Spirit) וגארי ולברג כאביה, ניצב המשטרה דולאן.
בשנת 1988 ויזיטור הופיעה בתפקיד אורח בסיטקום "בית דין לילי", כחולת נפש בעלת אובססיה לסרטים.
באותה השנה היא הופיעה בתפקיד אורח בסדרת הטלוויזיה "In the Heat of the Night" כבעלים של העיתון "Sparta".
בשנת 1989 היא הופיעה כאורחת בעונה החמישית של סדרת הטלוויזיה "דוגי האוזר", כשרמיין, כוכבת רוק המנותחת על ידי ד"ר האוזר, וכן בתור חברתו הזוהרת של מיילס דרנטל בפרק "Success" מהעונה השנייה של "Thirtysomething".
בשנת 1990 ויזיטור השתתפה, ביחד עם סנדרה בולוק, בסיטקום "Working Girl", המבוסס על סרט באותו השם.
לאחר ירידתה של הסדרה חלל עמוק 9, ויזיטור השתתפה בתפקיד אורח קבוע בסדרת הטלוויזיה "מלאך שחור", בדמות הנבל ד"ר אליזבת רנפרו, וכן כרוקסי הארט בהפקה הבימתית של המחזמר "שיקגו".
לאחר מכן, ויזיטור לוהקה לתפקיד ז'אן ריטר בסדרה "Wildfire" שעלתה בערוץ "ABC Family" ב-20 ביוני 2005.
בשנת 2008 היא הופיעה כאמילי קובלסקי, חולת סרטן גוססת ב-"Faith", בפרק העונה הרביעית של "בטלסטאר גלקטיקה".
לויזיטור היה תפקיד קטן כפמלה וורהיס, ברימייק משנת 2009 של סרט האימה "יום שישי ה-13".
כמו כן, היא העניקה את קולה למספר הופעות בסיטקום "איש משפחה".
בשנת 2011 היא לוהקה לתפקיד קטן בסרט האימה "The Resident", וכן בסדרה "Torchwood: Miracle Day", בשני פרקים.
בשנת 2012 היא הופיעה כד"ר פאטי בארקר, פסיכותרפיסטית לכלבים, ב-"An Embarrassment of Bitches" - פרק מהעונה הרביעית של הסדרה "Castle" של רשת "ABC" האמריקאית.
בשנת 2015 שיחקה בדרמה הרומנטית "גאות של הלב" לצד האנטר פאריש.
בשנת 1996 ויזיטור הרתה מיחסיה עם אלכסנדר סידיק - חברה לצוות שחקני הסדרה "מסע בין כוכבים: חלל עמוק 9".
היריון זה שולב בעלילת הסדרה.
שמו של בנם: דג'נגו אל טהיר אל סידיק.
ויזיטור וסידיק התחתנו בסופו של דבר, אבל התגרשו בשנת 2001.
נאנוק היא סדרת הנפשה קנדית העוסקת בילד האינואיטי נאנוק במסעו להילחם בדב הקוטב וואק דמון, אשר מפריע לשלוות כפר האינואיטים.
הסדרה שודרה בישראל בערוץ 23.
את שיר הפתיחה והסיום העברי שרים רותי הולצמן, דב רייזר ואופירה יוספי.
נאנוק (דניאל מגון): הדמות הראשית בסדרה.
נאנוק הוא ילד אינואיטי שהתייתם מהוריו.
הוא גדל אצל סבו יוטיק, מנהיג כפר האינואיטים.
נאנוק שאף לצוד את ואק דמון מאז קטנותו, אך נאלץ להישאר בכפר לאור החלטת יוטיק, לשלוח את הלוחם קאונה למשימה.
יוליק : אחד מכלבי ההאסקי סיבירי של נאנוק,
וואק דמון : רוח של דב קוטב שקמה לתחיה, אכל את כל החיות בקוטב כדי לגרום לרעב בכפר האינואיטים.
בסוף הסדרה נאנוק מצליח להורגו.
קאונה (שרון כהן): יריבו של נאנוק, נבחר לצוד את הדוב ואק דמון.
אמה (איריס זינגר): ילדה אינואיטית וידידתו של נאנוק.
ליסה (גליה שפרינג בצר): חברתו של נאנוק, חלתה בסוכרת בפרק "ההצלה" עד שנאנוק וד"ר פרסטון ריפאו אותה.
יוטיק (דב רייזר): אדם זקן, מנהיג האינואיטים וסבא של נאנוק.
דואג מאוד לנכדו ומסרב לאפשר לו לצאת למסע כדי לצוד את הדוב הגדול, וואק דמון.
מומאה (רותי הולצמן): אישה זקנה, אשתו של יוטיק.
פקאק (ניר רון): אביו המנוח של נאנוק שנעלם באופן מסתורי לצוד את ואק דמון אחרי שנאנוק נולד, נאנוק טוען שאביו חי אבל כולם אומרים לו שהוא מת, בכמה פרקים נאנוק רואה אותו בסיוטיו.
ד"ר פרסטון (יעקב בוך): רופא שטס בכדור פורח, נאנוק מכנה אותו "ארבא עיניים" בגלל המשקפיים שלו.
קוטיטאק (עפרון אטקין): אביה של אמה, מוכר בפונדק.
פרד (ניר רון): עוזרו השחצן של ד"ר פרסטון, חבר של מייק, בפרק "הזר" התעלל בבחור ששמו אובילוק.
סמל מוריסון (יעקב בוך): מפקח משטרה בקנדה.
טאפיק (יעקב בוך): מנהיג אינואיטים זקן שחי בכפר אחר, בפרק "היתום" חשב שנאנוק יתום ואומר שאנשי הכפר לא יכולים לתמוך ביתומים.
מייק (יורם יוספסברג): חברו של פרד, טייס במקצועו, תקף בחור חזק בשם ג'וני בפונדק של קוטיטאק בפרק "המלח האיטלקי".
ז'ונס ספורטיב דה פונטנלס דה נאנטר , היא קבוצת כדורסל צרפתית מהפרוור נאנטר ליד פריז, המתמודדת בליגה הבכירה בצרפת.
הקבוצה הוקמה בשנת 1927. בסיום עונת 2003/04 העפילה לליגה השנייה.
בעונת 2006/07 הגיעה הקבוצה לגמר הגביע הצרפתי והפסידה לקבוצת פו אורטז 92-83. בסיום עונת 2010/11 העפילה הקבוצה לליגה הבכירה.
בעונת 2012/13 סיימה הקבוצה את הליגה הסדירה במקום השמיני בטבלה וזכתה באליפות לאחר ניצחון 1-3 בסדרת גמר הפלייאוף מול קבוצת שטרסבורג IG.
במקביל הגיעה לגמר הגביע והפסידה לקבוצת פריז לבלואה 77-74.
בעונת 2013/14 השתתפה הקבוצה בשלב הבתים של היורוליג, וזכתה לראשונה בגביע הצרפתי.
בשנת 2015 הקבוצה זכתה לראשונה בתחרות בינלאומית - יורוצ'לנג'.
באותה שנה שחקנה מוחמדו ג'ייטה נכלל במשחק אול-סטאר של הליגה והיה הנציג היחיד של המועדון בנבחרת צרפת ביורובסקט.
בעונת 2016/17 זכתה בשנית בגביע הצרפתי לאחר ניצחון 96-79 בגמר על לה-מאן סארת.
הקבוצה מארחת בהיכל מוריס טורז המכיל כיום 1,600 מקומות, אך יורחב בשנת 2015 ל-3,000 מקומות.
במשחקי היורוליג מארחת הקבוצה בהיכל ז'ורז'-קרפנטייה המכיל 5,009 מקומות ישיבה.
נאנצ'אנג Q-5 או Q-5 פאנטאן הוא מטוס תקיפה למטרות אוויר-קרקע.
המטוס פותח בשנות ה-60 ונכנס לשירות בשנת 1970 ונמצא בשימוש עד היום בכמה צבאות בעולם.
גרסאות שיוצרו על ידי סין
Q-5: גרסת הייצור המקורית של המטוס.
Q-5 nuclear bomber: גרסה שמותאמת לנשיאת נשק גרעיני.
Q-5 Anti-ship missile carrier: גרסה שמותאמת לנשיאת נשק נגד ספינות.
Q-5I: מסוגל לקבל 70% יותר דלק מהכמות בגרסה המקורית ומסוגל לטוס למרחקים יותר ארוכים.
Q-5IA: דגם משופר של Q-5I.
Q-5II: דגם משופר של Q-5IA, הוספו לו יותר מכ"מים.
Q-5III: דגם משופר של Q-5II, הוספה לו מערכת ניווט אינרציאלית.
Q-5IV: דגם משופר של Q-5III, המנוע שונה והמטוס מסוגל לטוס יותר מהר.
Q-5A: גרסה שבעלת תוספת מקום לחימוש טילים.
Hongdu Q-5D: גרסת התקפת אוויר-אוויר בתוספת לאוויר-קרקע.
Nanchang Q-5D גרסה שמאפשרת למטוס לטוס גם במזג אוויר של סערות חזקות.
Q-5E: מטוס עם היכולת להטיל פצצות מונחים לייזר.
Q-5F: גרסה בעלת יותר חימוש ובעלת מכ"מים רבים יותר מהגרסאות הקודמות.
Q-5J: גרסה בעלת שני מושבים במטוס.
Q-5K Kong Yun: גרסה בעלת מד טווח לייזר ובעלת עוד הרבה שיפורים לעומת הגרסאות הקודמות.
Q-5M: פרויקט סיני-איטלקי שמוסיף שיפורים למטוס.
גרסאות שיוצרו על ידי מדינות אחרות
A-5: גרסה צפון קוריאנית למטוס.
A-5B: גרסה צרפתית לגרסה Q-5II של המטוס.
A-5C: גרסה אמריקאית לגרסה Q-5III של המטוס.
A-5D: גרסה אמריקאית לגרסה Q-5IV של המטוס.
A-5K: גרסה אמריקאית לגרסה Q-5K Kong Yun של המטוס.
A-5M: גרסה אמריקאית לגרסה Q-5M של המטוס, בשימוש על ידי חיל האוויר הפקיסטני.
מנוע שני מנועי Liming Wopen-6A טורבו סילון
- חיל האוויר הסיני וחיל הים הסיני
- חיל האוויר הצפון קוריאני
נאנסי דינא אילי ח'דורי היא פוליטיקאית, אשת עסקים וסופרת יהודייה-בחריינית.
החל מ-2013 היא חברת הפרלמנט הבחרייני.
היא בת דודתה של הודא עזרא נונו, שגרירת שגרירת בחריין בארצות הברית בשנים 2008–2013.
נאנסי ח'דורי נולדה בלונדון, הממלכה המאוחדת.
למדה בבית הספר "הלב הקדוש" בלונדון.
בעלת תואר בכלכלה ובספרות אנגלית ובהיסטוריה של בריטניה מבית הספר "אלמונט" (לונדון).
היא בעלת רישיון לעריכת דין מטעם שתי אוניברסיטאות (לונדון ווולברהמפטון).
ח'דורי הייתה המנהלת האדמיניסטרטיבית של חברת יוסף ח'דורי ובניו.
ב-14.12.2010 היא הפכה לחברת הפרלמנט הבחרייני.
הודות לפעילותה בפרלמנט, נבחרה לעמוד בראש הוועדה לענייני חוץ וביטחון.
2007 - من بدايتنا إلى يومنا الحاضر (מהתחלתנו עד ימינו; תעתיק מדויק: מן בדאיתנא אלא יומנא אלחאצ'ר; תעתיק חופשי מִן בידאיתינָא אִילָא יָוּמינָא אל-חָאדִר;From our beginning to present day) - ספר העוסק בהיסטוריה של יהדות בחריין.
נאנטר היא עיר הנמצאת בחבל איל-דה-פראנס, צרפת, בה מתגוררים 90,903 תושבים.
בעיר ממוקמת אוניברסיטת פריז נאנטר, בה לומדים כ-32 אלף סטודנטים.
מתחם לה דפאנס נמצא בחלקו בתחומי העיר וכלל משרדים של סוסייטה ז'נרל.
בנאנטר ישנם ארבעה בתי ספר תיכוניים.
מועדון הכדורסל נאנטר פועל בעיר מאז .
נאנוקזאורוס (שם מדעי: Nanuqsaurus) הוא סוג של דינוזאור טורף ממשפחת הטירנוזאוריים אשר חי באלסקה בתור הקרטיקון לפני 69.1 מיליון שנה.
המשמעות של שמו היא: "לטאת דוב קוטב" - דוב הקוטב מכונה "נאנוק" בשפת האינופיאט, שהיא חלק מהשפות האינואיטיות.
הנאנוקזאורוס היה טירנוזאור באורך 6 מטרים, חצי מאורך הטירנוזאורוס המפורסם והיה בעל גולגולת באורך 60-70 ס"מ עם לסתות גדולות מלאות שיניים חדות שנועדו למחיצת טרף.
במראהו הוא דמה לאלברטוזאורוס או לגורגוזאורוס מאותו האזור, באלסקה של סוף הקרטיקון.
מבנה הגולגולת מרמז שבדומה לטירנוזאורוס הוא הסתמך הרבה מאוד על חוש הריח שלו.
כמו כן בשל העובדה שהאזור היה מצוי בחשיכה רבה הוא הצטייד בראיית חושך מפותחת.
דינוזאור זה התגלה רק בשנת 2014 והוא חי בתנאי אקלים קרים, די דומים לאלסקה המודרנית.
דינוזאור זה ניזון בדומה לדוב קוטב או לשועל שלג מודרני בחודשי הקיץ ובחורפים נאלץ לרעוב ולהסתמך על נבלות או על השומן שלו.
בקיץ הוא ניזון מעדרים גדולים של אדמונטוזאורוסים או פכירינוזאורוסים נודדים.
הנאנוקזאורוס מופיע במספר סדרות כטורף דומה לגורגוזאורוס המתמקד בטרף של דינוזאורים נודדים כמו אדמונטוזאורוס ופכירינוזאורוס.
כך הוא מופיע בסרטי ה-BBC, ללכת בין דינוזאורים ונדידת הדינוזאורים אך מכונה בשם גורגוזאורוס (הדינוזאור תואר רק לאחר שאלה יצאו).
הוא נראה בסדרה כוכב פרהיסטורי בפרק על הקוטב, בו הוא מתבסס על ציד פכירינוזאורוסים.
הוא מופיע בפרקים הראשונים של רכבת הדינוזאורים.
הוא מופיע באחד מפרקי הסדרה "Nova" של רשת PBS, אך לא נקרא בשם.
הוא מופיע גם בסרט היפני-אמריקני מ-2018 "Dinosaur Superworld".
כמו כן הוא מופיע במיני-סדרה מ-2021 "Dinosauria" בפרק על האזור הארקטי.
נאנטלי (בפינית: Naantali, בשוודית: Nådendal) היא עיירה בדרום-מערב פינלנד, הידועה כאחד ממרכזי התיירות החשובים במדינה.
נכון ל-31 בינואר 2019, העירייה מונה כ-19,250 תושבים, והיא ממוקמת באזור דרום-מערב פינלנד, 14 ק"מ מערבית לטורקו.
שטחה היבשתי של העיירה הוא 311.5 קמ"ר.
שטחה של זו מתפרס בעיקר על איים, אך רוב האוכלוסייה מתגוררת ביבשת.
מרבית האיים מכוסים יערות ואדמות חקלאיות, ואילו היבשת מורכבת בעיקר מאזורי מגורים.
נאנטלי, אחת העיירות הוותיקות ביותר בפינלנד, נוסדה סביב המנזר הבריגיטיני של ימי הביניים "Valls gratiae".
על זכויות ההקמה חתם המלך כריסטופר משוודיה, השליט דאז של פינלנד, בשנת 1443. המנזר זכה לזכויות סחר ולזכויות יתר, והעיירה החלה לצמוח.
העיירה הפכה גם ליעד חשוב ועיקרי לעלייה לרגל.
במאה ה-16, כאשר הקתוליות פינתה את מקומה לפרוטסטנטיות כדתה הרשמית של פינלנד, המנזר נסגר ופופולריות העיירה ירדה לטמיון.
המצב נמשך עד אמצע המאה ה-18, אז קיבלה העיירה מכס.
בשתי מאות השנים של הקיפאון הכלכלי שלפני כן התפרסמה העיירה בזכות מלאכת סריגת הגרביים האופיינית לעיר, שנעשתה מקובלת עוד מימי קדם.
העיירות מרימסקו, ריימטילה וולקווה אוחדו עם נאנטלי ב-1 בינואר 2009.
רמת ההכנסה לנפש של העיירה היא השנייה בגודלה מכל העיירות בפינלנד, והגדולה ביותר במחוז דרום-מערב פינלנד.
השם נאנטלי לקוח מהגרסה השוודית של שם העיר, Nådendal.
השם השוודי ניתן כתרגום ישיר של ה-Valls Gratiae מלטינית, ופירושו המילולי הוא "עמק החסד".
ההבדל הבולט בין האווירה העירונית לכפרית הוא אחת הסיבות לכך שהעיירה ידועה כאחד ממרכזי התיירות הפופולריים ביותר במדינה במספר רב של סקרים.
גורם נוסף המשפיע על כך הוא קרבתה של העיירה לטורקו, המרכז הניהולי של האזור.
ישנן מספר נקודות עניין חשובות בעיר, כאשר העיקרית בהן היא פארק עולם המומינים באי קיילו.
מלון הספא בנאנטלי הוא הספא הגדול ביותר במדינות הנורדיות, וכנסיית האבן מימי הביניים של נאנטלי העצימה גם היא את הפופולריות של העיר כמקום תיירות, וכן העובדה כי בית הקיץ הרשמי של נשיא פינלנד, אחוזת קולטרנטה, ממוקמת על לונונמה שבנאנטלי.
נאנטלי אף מארחת את פסטיבל המוזיקה הבין לאומי בכל חודש יוני, ואת הקרנבל המסורתי של יום סליפיהד ביולי.
בנוסף לתיירות, התעשיות העיקריות ביותר בעיר הן ייצור חשמל, זיקוק נפט, ייצור ושירותים.
נמל נאנטלי הוא השלישי בגודלו בפינלנד מבחינת תנועת סחורות, והעיר היא ביתן של תחנת כוח ובית זיקוק בבעלות חברות Forum ו-Neste שבשליטת הממשלה.
הערים התאומות של נאנטלי הן:
נאנוק איש הצפון הוא סרט תעודה אילם אמריקאי של הבמאי רוברט פלאהרטי משנת 1922. זהו אחד הסרטים התיעודיים הראשונים שהגיעו להצלחה מסחרית בעולם.
הסרט מתעד את חייהם של נאנוק, אינואיט המתגורר באזור מפרץ הדסון במערב קנדה, ובני משפחתו.
בסרט מוצגים נאנוק, אשתו נילה, ילדיו, וחברים נוספים בשבט – יוצאים לציד, בונים איגלו, מחפשים מזון, שטים בקיאק, נוסעים במזחלות ומבצעים מטלות שונות נוספות בחיי היומיום.
פלאהרטי גדל באזורי המכרות במישיגן וקנדה והחל את דרכו המקצועית כהרפתקן חוקר.
בשנת 1910 נשכר על ידי מהנדס הרכבות הקנדי ויליאם מקנזי כדי לסייר באזור מזרח מפרץ הדסון לצורך בחינת קיום משאבי טבע באזור והזדמנויות לסלילת מסילות רכבת.
פלאהרטי יצא לארבע משלחות לאזור לצורכי מיפוי השטחים הלא מוכרים.
בין השנים 1914–1915 החל לצלם את חוויותיו במהלך המשלחות.
בסך הכל בילה כ-16 חודשים בחברת האינואיטים באזור והתעניין מאוד בתרבותם ואורחות חייהם.
בשנת 1916, במהלך עריכת החומרים שצילם במהלך המשלחות, השליך פלאהרטי בטעות בדל סיגריה לתוך ערימת גזירי הפילם, וגרם לשריפת יותר מ-9 קילומטרים של חומרי צילום.
פלאהרטי יצא לגייס כספים לצורך מסע נוסף לקנדה לצורך צילום הסרט מחדש.
הוא פנה לחברת פרוות צרפתית וזו הסכימה לתרום כספים לצורך הפקת הסרט.
לאחר גיוס הכספים חזר פלאהרטי למפרץ הדסון והחל בצילומים מחדש בשנת 1920.
לעומת הצילומים שנהרסו, שתיארו את חיי האינואיטים באופן כללי, בסבב הצילומים השני התמקד פלאהרטי בחיי משפחה אינואיטית אחת.
הוא בחר בננוק כדמות המרכזית לסרט בשל היותו צייד מוכר ומוערך בשבט.
בני השבט סייעו לפלאהרטי בצילומים ובהפעלת ציוד הצילום.
במהלך הצילומים, נהג פלאהרטי להציג את החומרים שצולמו בכל יום לצוות המצולמים, כדי לקבל מהם חוות דעת ולשפר את הסרט בהתאם.
הוא התייחס להערות שנתנו בני השבט ויישם רבות מהן בסרטו.
הצילומים הסתיימו באוגוסט 1921. הסרט הופץ בשנת 1922 על ידי חברת אולפני פתה בארצות הברית ובאירופה.
ביקורת הועלתה על מהימנותו של הסרט ועל כך שהציג את המציאות באופן שאינו אותנטי.
כבר בשנת 1926 החלו לעלות ביקורות על כך שהסרט מתאר את חיי האינואיטים באופן שאינו מדויק.
אף על פי שפלאהרטי התיימר להציג את חיי האינואיטים כהווייתם, התברר כי רבות מן הסצנות בסרט בוימו או צולמו בטכניקות של שחזור.
מבקרים רבים הסתייגו מהאותנטיות של הסרט והיו אף שכינו אותו תרמית.
שמו של גיבור הסרט היה למעשה אלקגיאלק ולא נאנוק, שם שבחר פלאהרטי שכן סבר שיישמע מובן יותר לצופים.
גם בני המשפחה המתוארים בסרט לא היו בני משפחתו האמיתיים של אלקגיאלק.
הם נבחרו על ידי פלאהרטי לפי האופן שבו שאף לייצג משפחה אידיאלית.
לאלקגיאלק היו בפועל מספר נשים ולא אישה אחת כפי שהוצג בסרט.
בעת בימוי הסצנות, בחר פלאהרטי להציג היבטים מחיי האינואיטים באופן שלא תאם את רוח התקופה שבה צולם הסרט.
הוא ביקש מנאנוק להתבסס על המנהגים ואורחות החיים של אביו והדורות הקודמים ולא על אורח החיים שלו עצמו באותה עת.
כמו כן השמיט מרכיבים רבים מחיי המצולמים שהיו עשויים להעיד על השינויים שחלו בחיי האינואיטים בתקופה זו, כגון התפתחויות טכנולוגיות.
בצילום סצנות ציד בחר פלאהרטי לתאר את הציד באמצעות חנית, אף על פי שבאותה עת האינואיטים השתמשו ברובים.
סצנה נוספת שבוימה לצורך הצילומים תיארה את המסחר של נאנוק עם האדם הלבן באזור.
באותה סצנה נראה נאנוק כשהוא מבחין בגרמופון ותקליט לכאורה לראשונה בחייו ונושך את התקליט.
לאמיתו של דבר, ידע אלקגיאלק היטב מהו תקליט באותה עת והדבר תואר בסרט באופן זה לצורך הצגת אפקט קומי.
כמו כן, אלקגיאלק ומשפחתו לא התגוררו כלל באיגלו, כפי שתואר בסרט.
בעת צילום המשפחה באיגלו שנבנה כשחזור על ידי בני המקום לצורך הצילומים, התגלה שאין בתוכו מספיק אור טבעי ולשם כך נבנה מבנה מיוחד שלו שלושה קירות וחלל פתוח לאור השמש שבו הוצבה המצלמה, הסצנות שבהן תוארו בני המשפחה ישנים בלילה באיגלו צולמו למעשה באור יום.
במקרים אחרים, ביקש פלאהרטי מן המצולמים לחזור על סצנה מספר פעמים כאשר לא היה מרוצה מן התוצאה.
מבקרים מסוימים טוענים כי הסרט משתמש בדרכי ייצוג סטריאוטיפיות לייצוג אוכלוסיות ילידות.
כאשר פלאהרטי בחר לתאר את החברה האינואיטית באופן שלא תאם את חייה המודרניים בפועל, הוא תרם להנצחה של סטריאוטיפים של חברה זו כפרימיטיבית.
בצאתו לאקרנים זכה הסרט להצלחה רבה בקרב הצופים וכן להצלחה קופתית גדולה.
הצלחתו הרבה הביאה גם לכך שאולפני סרטי פרמאונט הסכימו לממן את סרטו הבא של פלאהרטי, "מואנה", שצולם בסמואה ותיעד את חייהם של הפולינזים בני המקום.
"נאנוק איש הצפון" השפיע רבות על קולנוענים אחרים באותה תקופה.
סרגיי אייזנשטיין ציין כי סרט זה היה אחד המשפיעים עליו ועל יוצרים נוספים מן הפורמליזם הרוסי, וכי הם למדו רבות מן הסרט בתחילת דרכם.
סרט זה ויצירותיו הבאות של פלאהרטי השפיעו רבות גם על היוצר התיעודי הבריטי ג'ון גרירסון, שנחשב לאחד ממובילי התנועה הדוקומנטרית באנגליה.
הסרט נכלל ברשימת סרטי הקולנוע לשימור בספריית הקונגרס של ארכיון הסרטים הלאומי של ארצות הברית.
כמו כן הסרט נכלל ברשימות דירוג סרטי התעודה הטובים בכל הזמנים על ידי מבקרים.
נאנדור סנקאר (במקור פייביש נחמיה זינגר, בהונגרית: Szenkár Nándor; שינקוביץ ליד קמניץ-פודולסקי, 1857 – בודפשט, 12 באוגוסט 1927) היה מלחין, מנצח יהודי-הונגרי, אביהם של המנצחים ומלחינים אאוגן סנקאר, דז'ה סנקאר ומיהאי סנקאר.
נאנדור זינגר נולד במשפחה יהודית כבנם של מנדל סנקאר ושֶנְדֶל בַּאשֶה.
הוא למד באקדמיה למוזיקה ע"ש פרנץ ליסט, שם היה תלמידו של יאנוש קוסלר וכסטודנט זכה במלגה מטעם קרן ליסט.
משנת 1887 הפך לחבר במקהילת בית האופרה של בודפשט ומאוחר יותר לסגן מנהל המקהלה.
הוא היה המנצח של בית הכנסת רומבך במשך שלושים וחמש שנים.
לאחר מכן הוא ניהל את מקהלת בית הכנסת הגדול של בודפשט ברחוב דוהאני, וכן ניהל ולימד את מקהלת בית הכנסת של בית היתומים של הבנים, שעמד פעם ב"ווארושליגטי פאשור".
יצירותיו הוצגו כמה פעמים על ידי התזמורת הפילהרמונית של בודפשט, והמארש החגיגי שלו הוצג גם בבית האופרה.
מורשתו בעלת הערך הותירה שתי אופרות, בלט, כמה קומפוזיציות קאמריות ומספר רב של יצירות לבתי כנסת.
שרולטה סנקאר (1893–?) הייתה פסנתרנית.
בשנת 1919 הפכה לאשתו של יעקב שימשי.
מיהאי סנקאר (1896–?) מנצח, מלחין, מנהל מוזיקלי ראשי.
נָאנְפִּינְג (בסינית: 南平; בפין-יין: Nánpíng; ובעבר יֵנְפִּינְג (בסינית: 延平; Yánpíng)) היא נציבות עירונית במחוז פוג'יין שבדרום-מזרח הרפובליקה העממית של סין.
על פי מפקד האוכלוסין משנת 2020, אוכלוסיית הנציבות העירונית מנתה כ-2.68 מיליון תושבים תושבים, מתוכם 795,448 בשני הרבעים.
הנציבות העירונית נאנפינג משתרעת על פני 26,282 קמ"ר בקצה הצפוני של מחוז פוג'יין וגובלת בבירת המחוז פֿוּג'וֹאוּ מדרום-מזרח, בנציבויות העירוניות ו ממזרח ומדרום-מערב בהתאמה ובמחוזות ג'ג'יאנג וג'יאנגשי מצפון-מזרח ומצפון-מערב בהתאמה.
חלק מהרי ווּ-יִי המפורסמים ממוקמים בנציבות.
לנאנפינג, בדומה לשאר המחוז, יש אקלים סובטרופי גשום (לפי שיטת קפן), עם חורפים קצרים ומתונים, וקיצים ארוכים, חמים מאוד ולחים.
הנציבות העירונית נאנפינג מחולקת לשני רבעים, חמש נפות ושלוש נפות עירוניות:
אאולניו אנג'לו צ'יפלה גומש (בפורטוגזית: Eulânio Ângelo Chipela Gomes; נולד ב-17 במאי 1994) הוא כדורגלן מגינאה ביסאו המשחק בעמדת הקשר בסמסונספור.
נאנו התחיל את הקריירה שלו בקבוצת הכדורגל טאבויירה בה שיחק עד גיל 17 (למעט שנה אחת בה שיחק בבנפיקה ליסבון).
בקיץ , נאנו הצטרף לזו של ביירה-מאר.
ב-27 בפברואר 2013 נאנו ערך את הופעת הבכורה שלו בקבוצה הבוגרת.
ב-12 באוגוסט ערך את הופעת הבכורה שלו בקבוצה הבוגרת בהפסד 3-2 לפורטו ב'.
בקיץ הושאל לגאפנהה עד לסיום העונה.
ב-4 בינואר 2015 הבקיע את שער הבכורה שלו בקבוצה בניצחון 2-3 נגד מאריטימו ג'.
בקיץ חתם במאריטימו ב', בה שיחק 3 שנים בסיומן הצטרף לקבוצה הראשונה.
ב-16 בפברואר 2020 הבקיע את שער הבכורה שלו בליגת העל הפורטוגלית.
ב-5 באוקטובר 2020 חתם בפורטו תמורת 1.3 מיליון אירו.
ב-21 באוקטובר ערך את הופעת הבכורה שלו בזירה האירופית בהפסד 3-1 למנצ'סטר סיטי במסגרת שלב הבתים של ליגת האלופות.
ב-10 בינואר 2022 נאנו הושאל לדאלאס מה-MLS בה שיחק עד לסיום העונה.
ב-31 בינואר 2023 הושאל לסנטה קלרה.
בשנת , נאנו החליט לייצג את גינאה ביסאו, מאחר שלמשפחתו יש שורשים במדינה.
ב-8 ביוני ערך את הופעת הבכורה שלו בנבחרת בהפסד 2-0 ל.
ב-4 בספטמבר 2019 הבקיע את שער הבכורה שלו בנבחרת בניצחון 0-1 נגד .
נאנו נכלל בסגל הנבחרת לקראת גביע אפריקה לאומות 2021.
נאנדור קורצ'מארוש, (במקור רייך, בהונגרית: Korcsmáros Nándor; שיופוק, 12 באפריל 1883 – וינה, 6 בדצמבר 1959) היה סופר, עיתונאי, דרמטורג, מנהל תיאטרון, עורך עיתון, במאי יהודי-הונגרי בעל השפעה רבה על חיי התרבות בממלכת הונגריה.
נאנדור רייך נולד במשפחה יהודית ומ-1906 כבר היה עורך עיתון ברייקה (אז הונגריה) עד 1910, שם ערך את המגזין ההונגרי "שפת הים" (Tengerpart).
ב-1911 ארגן הצגות בשפה ההונגרית בתיאטרון הקיץ של העיר.
לאחר מלחמת העולם הראשונה כתב ופרסם את חוויותיו בחזית.
הוא נעצר לאחר נפילת הרפובליקה הסובייטית ההונגרית (1919), לאחר שחרורו חי בגלות בווינה.
לאחר שחזר הביתה עבד בעיתונים היומיים של בודפשט והיה נשיא אגודת העיתונאים ההונגרים.
מאז סתיו 1929, עבד כדרמטורג בקונסורציום של תיאטראות שנפתח תחת השם "בימת כיכר בתלן" (Bethlen tér Szinpad) בארמון מושכר בבעלות טיבור ראקושי, ולאחר מכן בין 1931 לבין 1933 כמנהל אמנותי בתיאטרון.
הוא כתב סצנות קברט, שהוצגו בהצלחה על ידי:
קברט הבירה רויאל - Royal Sörkabaré
ב-1944 נעצר על ידי הגסטפו ואחר כך גם בשנות ה-50 על ידי המשטר הקומוניסטי של מתיאש ראקושי.
בשנת 1946 הפך לנשיא פעיל של "מועדון פסק" (Fészek Klub).
ב-1956 במהלך המרד ההונגרי היגר לאוסטריה.
הנער הנצחי ; דויטש, בודפשט, 1908
עיר הכסף ; לגראדי, בודפשט, 1912
מהפכה והגירה ; בודפשט, 1923 (צרות הונגריות)
רומן ; נובה, בודפשט, 1936 (רומנים מהחיים ההונגרים)
הרכבת מאחרת בחצי שעה ; ליטרריה, בודפשט, 1941 (רומני הכרך)
מחזה ; Ny., נאג'ווארד, 1942 (אותיות נצחיות)
פלוריאן גראם ; גריף, בודפשט, 1943
שבעה ימים של אנדראש אמבר.
רומן ; זמנים חדשים, בודפשט, 1945
פלוריאן גראם על הארץ ובגיהנום ; פאוסט, בודפשט, 1946
מהצלב של ישו עד לצלב שלנו.
צליל, צבע ומחשבה (מינכן, 1958)
(מהצלב של ישו עד לצלב שלנו.
האם האנושות רוצה קומוניזם?) ; הקדמה אוטו הבסבורג; גרייף, מינכן, 1959
רומן של זמננו; גואדלופה, בואנוס איירס, 1963
נאנדור צינר (בהונגרית: Zinner Nándor; קראלובסקי חלמץ, 1 באוקטובר 1893 – בודפשט, יוז'פווארוש, 28 ביוני 1957) היה דוקטור לרפואה (MD) יהודי-הונגרי, פרופסור באוניברסיטה, קנדידט (מכונה "דוקטורט קטן" .CSc) במדעי הרפואה (1952).
ב-1919 הועבר למחלקה האורתופדית של בית החולים לנכים ברחוב רווס.
בשנת 1922 מונה לרופא הראשי של הבית הלאומי (בית חולים) לילדים נכים, ומשנת 1929 היה מנהל אותו מוסד.
עד 1933 היה גם אחראי על המחלקה האורתופדית של בית החולים היהודי ברחוב סאבולץ' (כיום שמו המרכז הרפואי הלאומי) של הקהילה היהודית של פשט.
במהלך נסיעותיו הלימודיות לחו"ל ביקר במספר מדינות במערב אירופה.
ב-26 באוקטובר 1948, הפקולטה לרפואה בבודפשט הזמינה אותו לעמוד בראש המרפאה האורתופדית שעמדה לקום ובשנה שלאחר מכן הוא הוזמן על ידי שר הדתות והחינוך הציבורי לארגן את הקליניקה וקיבל את התואר פרופסור מן המניין.
הפתיחה הייתה ב-1951 בבניין בדרך קרולינה של בית החולים לניתוחים משקמים שהוסב לכך.
ב-1952 קיבל תואר דוקטור (קנדידט) במדעי הרפואה.
עוד באוגוסט אותה השנה - בעודו בחופשה - הודח מתפקידו בעקבות הליך משמעתי של משפט ראווה וניהול המרפאה הופקד זמנית על (לימים) פרופסור אנדור גלאובר.
מאוחר יותר הוא הועבר ל-ORFI, שם היה יכול להמשיך לעבוד.
בינואר 1956 הוא זוכה יחד עם ארבעה עמיתים פרופסורים נוספים והצליח לחזור לראש המרפאה.
מותו נגרם כתוצאה מדלקת הצפק.
צינר היה חבר בוועדת העריכה של עיתון הרופאים והשבועון רפואי.
הוא עסק בניתוחים ובתותבות פלסטיות.
אשתו הייתה אטל פונאג' (1896–1968), בתם של האדריכל ז'יגמונד פונאג' ושל צציליה (מטילד) הלשי, לה נישא ב-1920 בבודפשט ב-5 באוגוסט.
טיפול כירורגי בפוליו (בודפשט, 1924)
תיקון של אנקילוזיס בברך של כפיפה דו-צדדית (בודפשט, 1927)
על חוויות הסיור האמריקאי (בודפשט, 1948)
פרס הקריירה על שם נאנדור צינר
נאנט קניג-בליץ (Nanette Konig-Blitz; נולדה ב-6 באפריל 1929) היא ניצולת ברגן-בלזן ולשעבר בת כיתתה של אנה פרנק.
מאז 1953 היא מתגוררת בסאו פאולו, ברזיל בשנת 2015 פרסמה ספר על הישרדותה במחנה ברגן-בלזן בשם Eu Sobrevivi ao Holocausto.
נאנט קוניג נולדה ב-6 באפריל 1929 באמסטרדם, הולנד, למרטיין וילם בליץ, שעבד בבנק אמסטרדם, ולהלן ויקטוריה דייווידס, שניהם ממוצא יהודי.
לה היה אח גדול, ברנרד מרטיין (נולד ב-1927), ואח צעיר, וילם, שנולד ב-1932 עם מום לבבי ("תינוק כחול") ונפטר בשנת 1936.
במאי 1940 פלשה גרמניה להולנד, ובתחילת 1941 חויבו תלמידים יהודים ללמוד בבתי ספר יהודיים בלבד.
במסגרת זו הפכה נאנט לבת כיתתה של אנה פרנק.
בספטמבר 1943 נעצרה משפחת בליץ ונשלחה למחנה המעבר וסטרבורק.
ב-15 בפברואר 1944 גורשה המשפחה למחנה הריכוז ברגן-בלזן.
אביה, מרטיין, נפטר בסוף נובמבר 1944. בתחילת דצמבר 1944 נשלחו אמה ואחיה ברנרד ממחנה ברגן-בלזן, ונאנט נותרה לבדה.
ברנרד נספה במחנה הריכוז אורניינבורג, ואמה הועברה למכרות המלח בבאינדורף לעבודות כפייה; היא נפטרה באפריל 1945 ברכבת שהייתה בדרכה לשוודיה.
בינואר 1945 הועברה ננט לחלק אחר של מחנה ברגן-בלזן, המכונה "מחנה הנשים הקטן".
משם הבחינה באנה פרנק מעבר לגדרות התיל, בשטח שבו שהו אסירות רבות.
לאחר מכן אוחדו שני המחנות, וננט התאחדה עם אנה ואחותה מרגוט."הייתי לבד במחנה, ולכן האיחוד עם מישהי שהכרתי היה רגע בלתי נשכח.
אהבה וחברות היו מקור התקווה היחיד שלנו בתוך הכאוס.
יום אחד, כאשר הלכתי מחוץ לאזור הצריפים, התקרבתי לגדר התיל שהפרידה ביני לבין שאר חלקי המחנה.
מצדו השני של הגדר ראיתי פנים מוכרות.
שערי עדיין היה על ראשי, אך שערה שלה גולח.
הצלחתי רק להציץ בה, מכיוון שהיינו במחנות נפרדים ולא יכולתי להתקרב יותר.
עם זאת, זה הספיק כדי להעניק לי מוטיבציה ורצון לראותה ולדבר איתה.
נאנט שרדה את מחנה ברגן-בלזן וחולצה על ידי הקצין הבריטי ליאונרד ברני.
לאחר השחרור היא אושפזה במשך שלוש שנים עקב טיפוס, המחלה שהביאה למותן של מרגוט ואנה פרנק.
במהלך תקופה זו ביקר אותה אוטו פרנק, אביה של אנה, ושאל אותה על גורל בנותיו.
מאוחר יותר מסר לה אוטו את יומנה של אנה פרנק.
לאחר שהחלימה, עברה נאנט להתגורר באנגליה, שם פגשה את בעלה לעתיד, ג'ון קניג, יליד הונגריה.
בשנת 1953 נישאו השניים ועברו להתגורר בברזיל.
נאנט מקדישה חלק ניכר מחייה להרצאות על השואה ולשיתוף סיפורה האישי.
הספר, שמתאר בפרוטרוט את חוויותיה במהלך מלחמת העולם השנייה, זכה בשנת 2019 במדליית הזהב של Readers' Favorite.
נאנה אופוקו אמפומה הוא כדורגלן גנאי המשחק בעמדת קשר הכנף בקבוצת פורג' מליגת העל הקנדית ובנבחרת גאנה.
אמפומה גדל במחלקות הנוער של פריסקו מיניס, סנטוס ובראבו בראבו בגאנה.
בשנת 2016 הצטרף למחלקת הנוער של מכלן.
בחודש יולי 2016 חתם על חוזה לשלוש שנים בוואסלנד-בוורן מליגת העל הבלגית.
הוא ערך 84 הופעות ליגה במדי המועדון, בהן הבקיע 18 שערים.
ב-11 ביולי 2019 חתם בפורטונה דיסלדורף מהבונדסליגה.
בתום עונת 2019/2020 נשר עם המועדון לבונדסליגה השנייה.
ב-5 באוקטובר 2020 הושאל לרויאל אנטוורפן מליגת העל הבלגית.
הוא ערך 15 הופעות ליגה במהלך תקופת ההשאלה, בהן הבקיע שער אחד.
ב-1 בפברואר 2024 חתם בפורג' מליגת העל הקנדית.
ב-12 בנובמבר 2017 ערך אמפומה את הופעת הבכורה שלו בנבחרת גאנה, בתיקו 1-1 נגד נבחרת מצרים במסגרת מוקדמות מונדיאל 2018.
נאנה קוואמי אנטווי הוא כדורגלן גנאי המשחק בעמדת המגן הימני בקבוצת בית"ר ירושלים מליגת העל הישראלית.
נאסד"ק (; בראשי תיבות: National Association of Securities Dealers Automated Quotations בתרגום לעברית: "הצגת שערים אוטומטית של האגודה הלאומית לסוחרי ניירות ערך"), היא בורסה לניירות ערך, בעיקר בתחום הטכנולוגיה, שבסיסה בניו יורק.
נאסד"ק היא זירת מסחר מקוונת, ואין בה זירת מסחר פיזית.
הבורסה היא בבעלות חברת .Nasdaq Inc שבבעלותה עוד מספר בורסות ברחבי העולם.
בשנת 1970 ביקשה הוועדה לניירות ערך ובורסות של ארצות הברית להעביר את המסחר במניות למחשבים.
כעבור שנה, בשנת 1971, הוקמה נאסד"ק על ידי האגודה הלאומית לסוחרי ניירות ערך (), כלוח מודעות אלקטרוני לפרסום שערי היצע וביקוש, ללא אפשרות לבצע עסקאות.
באותם ימים המסחר התקיים באופן ידני והלוח האלקטרוני היה חידוש, כי הוא אפשר לסוחרים בכל הבורסות להיות מעודכנים במחירי ההיצע והביקוש, וכן בשער יציג של כל מניה, ובזכות כך נקבעו מחירי העסקאות שבהן הם התעניינו.
זמן קצר לאחר מכן, נאסד"ק הפכה לבורסה של רוב העסקאות מסוג מעבר לדלפק (OTC) ובשנת 1998 הפכה לבורסה הראשונה שהציעה מסחר מקוון תוך שימוש בסלוגן "שוק המניות למאה השנים הבאות".
פריצת הדרך של נאסד"ק פגעה בבתי ההשקעות הגדולים, שעיקר הכנסתם הייתה מהפער בין מחירי הקניה למחירי המכירה.
ככל שנאסד"ק נגסה נתח שוק משמעותי יותר, כך פחתו רווחיהם.
בשנת 2006 נאסד"ק החלה לפעול כבורסת ניירות ערך לאומית בארצות הברית.
כעבור כשנתיים, בשנת 2008, היא התחברה עם קבוצת הבורסות הסקנדינבית OMX (פינלנד, שוודיה, דנמרק) והפכה לקבוצת Nasdaq OMX.
בשנת 2015, החברה שינתה את שמה ל-"Nasdaq Inc".
נכון לשנת 2023 נאסד"ק מפעילה 29 שווקים המאפשרים מסחר במניות, נגזרים וסחורות בארצות הברית, קנדה, סקנדינביה והמדינות הבלטיות ובנוסף היא מפעילה מסלקה וחמישה מאגרים מרכזיים לניירות ערך בארצות הברית ובאירופה.
טכנולוגיית המסחר של נאסד"ק משמשת 100 בורסות ב-50 מדינות.
כבר בשנה הראשונה של נאסד"ק (1971) היא שמשה כמנפיקה של חברת אינטל.
בועת הדוט-קום היא התקופה שבין השנים 1995–2001 ובה הונפקו בנאסד"ק מאות חברות אינטרנט והיי טק שתומחרו בסכומי עתק, על אף שטרם היו להן הכנסות, או שהכנסותיהן היו קטנות.
ב-10 במרץ 2000, מדד הנאסד"ק (להלן) הגיע לשיא של 5132.52 נקודות, שיא שלאחריו הייתה התמוטטות והמדד חזר לרמה כזו, רק לאחר כ-15 שנים לאחר מכן.
בועת הדוט-קום שהחלה ב-1995 גרמה ל"ניפוח" מחירי מניות ושווי החברות, והיא "התפוצצה" כאשר חברות טכנולוגיה שהונפקו הפכו לחדלות פירעון, או איבדו עשרות אחוזים משוויים, שלכתחילה היה מנותק מערכן האמיתי.
במרץ 2001 נכנסה ארצות הברית למיתון כלכלי, ובין השנים 2000–2002 שוק המניות הפסיד מערכו כ-2 טריליון דולר.
ההערכה היא שפיגועי 11 בספטמבר בספטמבר 2001 האיצו והחריפו את המשבר.
עם זאת, ערכן של מניות טכנולוגיה עלה חזרה בשנים שלאחר מכן.
נאסד"ק המשיכה להיות ביתם של רוב חברות הטכנולוגיה הגדולות והמשפיעות בעולם, כמו חברות הביג טק: אמזון, אפל, מטא, מיקרוסופט ואלפאבית, והן אלו שהניעו חלק גדול מהצמיחה של נאסד"ק.
חידושים טכנולוגיים בבורסת נאסד"ק: מסחר אלקטרוני, נתוני שוק ואנליטיקה המסייעים לסוחרים ולמשקיעים לקבל החלטות מושכלות (כפי שפורט לעיל).
נאסד"ק ביססה את מעמדה העולמי והיא יעד מוביל לרישום חברות, במיוחד טכנולוגיות, מכל רחבי העולם, כמו סין, ישראל ואירופה.
בין החברות אפשר למנות את: Baidu (סין, 2005) MercadoLibre (ארגנטינה, 2007) יאנדקס (רוסיה, 2011) וויקס.קום (ישראל, 2013) סייברארק (ישראל, 2014) JD.com (סין, 2014) קבוצת עליבאבא (סין, 2014) ננו דיימנשן (ישראל, 2015) ניאו (סין, 2018) Fiverr (ישראל, 2019) תנודתיות היא חלק אינטגרלי מהמסחר בבורסה, המושפעת ממשברים כלכליים, מדיניים, פוליטיים וכן בריאותיים.
לדוגמה, בזמן מגפת הקורונה בתחילת 2020 היה מיתון משמעותי בשוק המניות, אך נאסד"ק התאוששה במהירות, בין היתר כתוצאה מהסתגלות חברות טכנולוגיה לעבודה בסביבות דיגיטליות ומרוחקות.
המדד המשוקלל של נאסד"ק – Nasdaq Composite
המדד המשולב של נאסד"ק הוא מדד המשקלל את שווי השוק של יותר מ-2,500 מניות וניירות ערך (כמו קרנות ריט ו-ADRs - American Depositary Receipt, קרי: תעודות פיקדון שמונפקות על ידי חברות מחוץ לארצות הברית כדי שמניותיהן ייסחרו גם בבורסות האמריקאיות.
בשל אופי המניות שנסחרות בבורסה זו, המדד כולל כ-50% מניות של חברות טכנולוגיה והיתר הן מניות מתחומים כמו: שירותים צרכניים, בריאות ופיננסים.
שנת הייסוד של נאסד"ק נקבעה כ"בסיס" של 100 נקודות.
להלן שיעורי המדד (בחלק מ) השנים שעברו:
מדד נאסד"ק 100 הוא מדד בורסה המורכב מ-100 מהחברות הגדולות ביותר הרשומות למסחר בנאסד"ק.
מדי שנה, הבורסה אומדת את שוויין של החברות הגדולות על מנת לקבוע במדויק את רשימת ה-100.
כבכל מדד מגזרי יש יתרון לפיזור השקעות (פיזור סיכונים) ומנגד החיסרון הוא במיתון הרווחים הנובע מ:שקלול תמורות" .
מאז שנת 2017 מנהלת את נאסד"ק אדנה פרידמן, שהיא גם נשיאת החברה.
לצדה פועלים מנהל כספים ראשי ועוד כמה מנהלים במעמד "סגן בכיר לנשיא": מנהל אסטרטגיה תאגידית ויועץ משפטי, מדען ראשי (מערכות טכנולוגיות ומערכות מידע), מודיעין השקעות, פלטפורמות תאגידיות (פתרונות עסקיים וארגוניים), מנהל סיכונים ראשי, מנהל משאבי אנוש, מנהלות ותנאי עבודה.
ב- 28 בספטמבר 2022 הודיעה החברה על ארגון היחידות העסקיות שלה בשלוש חטיבות:
פלטפורמות שוק (Market Platforms) הכוללות: שירותי השוק בצפון אמריקה ואירופה.
השינוי נדרש לאור העובדה שנאסד"ק מפעילה יותר מ-130 "ארגוני תשתית שוק", בלמעלה מ-50 מדינות רחבי העולם.
החטיבה עוסקת גם בקידום המודרניזציה של השווקים, כמו: ענן ובלוקצ'יין.
פלטפורמות גישה להון (Capital Access Platforms) ובעיקר: שילוב הפלטפורמות התאגידיות של נאסד"ק עם "מודיעין השקעות" עבור כלל לקוחות החברה.
מאבק בפשיעה פיננסית (Anti-Financial Crime) הכולל: מוצר הדגל של נאסד"ק לאיתור הונאות ולמניעת הלבנת הון הוא Verafin, המשרת מעל 2,200 בנקים ואיגודי אשראי.
המאבק נגד פשיעה פיננסית מייצג מגמה הולכת וגוברת הן במערכת האמריקאית והן בכל רחבי העולם.
פעילות של סחר במניות וניירות ערך החלה בניו-יורק כבר במאה ה-17, אולם הבורסה במתכונת מאורגנת ומעוגנת בנהלים - NYSE, החלה ב-8 במרץ 1817, כ-154 שנה לפני הנאסד"ק.
סימול המניות של רוב החברות שמניותיהן נסחרות בנאסד"ק הוא בן 4 או 5 אותיות, כמו: פריון נטוורק (PERI) ואילו ב-NYSE הסימול הוא לרוב עם 1–3 אותיות, כמו: ויזה (V), פורד (F), בואינג (BA), איי.בי.אם (IBM).
בשנת 2005 היה מחזור המסחר היומי הממוצע בנאסד"ק 1.8 מיליארד מניות, לעומת 1.45 מיליארד מניות במחזור המסחר היומי הממוצע, ב-NYSE.
עם זאת שווי ממוצע של עסקאות יומיות ב־NYSE היה כ-52 מיליארד דולר, לעומת 36 מיליארד בנאסד"ק.
בחמש השנים שבין 2019–2023 נאסד"ק עקפה את הבורסה הוותיקה NYSE, שנוסדה ב-1792, בשווי גיוסי ההון, בהנפקות.
כך למשל, בשנת 2021 הנפקות בנאסד"ק גייסו כ-198 מיליארד דולר, לעומת כ-116 מיליארד דולר שגייסו הנפקות ב-NYSE.
נכון לשנת 2024 להלן כמה חברות ישראליות הנסחרות בנאסד"ק:
צ'ק פוינט (CHKP) – אבטחת סייבר,
סייברארק (CYBR) – אבטחת סייבר,
ויקס (WIX) – פלטפורמת פיתוח אתרים,
נייס בע"מ (NICE) – תוכנות ושירותים לחוויית לקוח ומניעת פשיעה פיננסית,
סולאראדג' (SEDG) – אנרגיה מתחדשת,
טאואר סמיקונדקטור (TSEM) – מוליכים למחצה,
monday.com – יישומי אינטרנט ומובייל לניהול פרויקטים וצוותים (MNDY),
אורמת טכנולוגיות (ORA) – אנרגיה גאותרמית.
חברת אלסינט הייתה החברה הישראלית הראשונה שמניותיה הונפקו בנאסד"ק בשנת 1972.
החברה הישראלית הבולטת בנאסד"ק בשנות השמונים הייתה סאיטקס, בתחילת שנות התשעים ECI Telecom בסוף שנות התשעים צ'ק פוינט וטבע (שעברה להיסחר ב (NYSE) בשנת 2012).
בשנת 2004, ארבע חברות ישראליות היו כלולות במדד נאסד"ק 100, המדד המוביל של הבורסה, מרקורי, טבע, צ'ק פוינט וקומברס.
ישנן חברות נוספות הנסחרות בנאסד"ק אשר נוסדו על ידי ישראלים והן מנוהלות על ידי ישראלים, אך נרשמו בארצות הברית ולפיכך אינן נחשבות ישראליות, כמו: EFI שנוסדה על ידי אפי ארזי, סנדיסק (SanDisk) שנוסדה על ידי אלי הררי וקנתה את מתחרתה הישראלית M-Systems.
וכן ננוקס, חברה שעוסקת בפיתוח ציוד רפואי.
המסחר בבורסת נאסד"ק מתקיים בימים שני עד שישי, למעט 10 ימי חג שבהם אין מסחר, ו-3 ימים שבהם מתקיימת סגירה מוקדמת.
שעות המסחר מצוינות לפי שעון החוף המזרחי של ארצות הברית.
ההכנסות של נאסד"ק מגיעות מ-4 מקורות עיקריים:
שירותים ארגוניים: עמלות מחברות שמבקשות להפוך לחברה ציבורית ולהנפיק מניות באמצעות נאסד"ק.
שירותי מידע: עמלות תמורת נתונים ומחקרים שונים על השוק, כדי לסייע למשקיעים וחברות שמניותיהן נסחרות בנאסד"ק.
שירותי שוק: שירותי תיווך וסליקה הנגבים מכל עסקה בבורסה.
שירותים טכנולוגיים: שירותים הקשורים לקשרי משקיעים, יחסי ציבור וממשל.
הכנסות נאסד"ק בשנת 2024 הסתכמו ב-4.6 מיליארד דולר, עלייה בשיעור 19% משנת 2023.
כלל גילוי הגיוון במועצות המנהלים
כלל גילוי הגיוון במועצות המנהלים (Board Diversity Disclosure Rule) הוא כלל שאימצה נאסד"ק ב-1 בדצמבר 2020 ולפיו חייבת כל חברה הנסחרת בבורסה, לדווח על "גיוון הדירקטוריון" שלה, כלומר, לכלול לפחות דירקטורית אחת וכן אדם להט"ב.
לחלופין, על החברה להסביר בפומבי מדוע לא עשו זאת.
(ה-SEC אישר את כלל גילוי הגיוון של נאסד"ק, באוגוסט 2021).
נאסים ניקולאס טאלב הוא מסאי-פילוסוף אמריקאי ממוצא לבנוני, בעברו סוחר ניירות ערך ומומחה לניהול סיכונים, הידוע בכתביו בנושאי אקראיות, הסתברות ואי-ודאות.
טאלב הוא מחברם של רבי המכר תעתועי האקראיות, הברבור השחור ואנטי-שביר, הדנים בחשיבות האקראיות בחיי הפרט ובשוק ההון, וכיצד ניתן להתמודד עימה.
בכתביו הוא פיתח את תאוריית הברבור השחור, המתייחסת להשפעה העצומה של אירועים חריגים שקשה לצפותם, אך ניתן להניח בוודאות גבוהה שיקרו, על הכלכלה הבין-לאומית.
את הקריירה הפיננסית שלו עשה טאלב בתור סוחר אופציות במספר בתי השקעות ובוול סטריט ואף ניהל קרן גידור פרטית משלו.
היום טאלב מרצה כבוד בתחום ניהול סיכונים באוניברסיטת ניו יורק ולונדון ביזנס סקול.
קורות חייו והשפעות על הגותו
טאלב נולד ב-1960 לרופא נג'יב טאלב ולאשתו מינרבה ע'וסן, תושבי הכפר היווני-אורתודוקסי אמיון שבלבנון.
מאז השלטון העות'מאני מילאו רבים מבני משפחתו משרות ממשלתיות מרכזיות באזור.
סבו ואבי סבו מצד אימו כיהנו כשרי פנים של לבנון.
עם פרוץ מלחמת האזרחים ב-1975 איבדה משפחתו את הונה ואת השפעתה הפוליטית במדינה.
טאלב מציג את המלחמה ההרסנית הזו ככזו שהופיעה בפתאומיות לאחר דורות של שלום לכאורה.
מאורע זה השפיע על הגותו, שמקדישה חשיבות עליונה לאותם אירועים בלתי צפויים שטאלב כינה ברבורים שחורים, במסגרת תאוריית הברבור השחור שפיתח.
טאלב הוא בעל תואר שני במנהל עסקים מוורטון שבארצות הברית ותואר דוקטור מאוניברסיטת פריז-דופין .
ספרו על גידור דינאמי העניק לו שם בעולם המתמטיקה הפיננסית.
עם זאת, טאלב דוגל בחוסר אמון מוחלט בכל הנוגע להערכת סיכונים בעזרת חישובים מתמטיים, משום שכלים אלו מתעלמים מאירועים חריגים ומתבססים על הנחות שלא תואמות את המציאות.
טאלב מאמין שדווקא אותם אירועים חריגים שלא ניתנים לחיזוי (ברבורים שחורים) הם בעלי השפעה מכרעת.
קרן הגידור שהקים, אמפיריקה אל.אל.סי, מנסה להימנע מאותם "ברבורים שחורים שליליים" על ידי השקעת רוב הונה באיגרות חוב ממשלתיות.
עם שארית ההון הקרן מהמרת על הסיכויים הקלושים של "ברבורים שחורים חיוביים", כגון קניית אופציות מחוץ לכסף או השקעות הון סיכון למיניהן.
טאלב הוא אדם-רב לשוני השולט בשפות אנגלית, צרפתית וערבית.
ביכולתו לתקשר גם בספרדית, איטלקית ועברית, ולקרוא ביוונית, לטינית וארמית.
בספריו הוא מציג עצמו כלבנטיני ומסתייג מן המונח ה"מלאכותי" לבנון.
טאלב מחשיב עצמו כאפיסטמולוג אמפירי-ספקן; אולם ספקנותו מכוונת רק לאותם תחומים שבהם ייתכנו אירועים קיצוניים, ברבורים שחורים.
לדבריו, תחומים אלו, כגון עושר או הצלחה כלכלית, נמצאים במישור שהוא מכנה "קיצוניסטן".
לעומת זאת המישור "ממוצעיסטן" כולל תחומים, כגון משקל או אורך הגוף, שבהם חשיבותם של אירועים בודדים היא שולית.
לכן הוא טוען שבמישור זה ספקנות ביקורתית היא מיותרת.
האמפיריציזם של טאלב מכוון דווקא לחוסר היעילות של חיזוי לפי תרחישים בעבר.
לפי טאלב, יש להיות ביקורתי כלפי אותן אינדוקציות שמתבססות על נתונים היסטוריים, כיוון שנתונים אלו יכולים להיות ספציפיים או פשוט אקראיים.
למשל, אם המדד המוביל של המניות האמריקאיות, הדאו ג'ונס, הניב תשואה משוקללת של שישה אחוזים בשלושת העשורים האחרונים אין זה אומר שבשנה הבאה הוא לא יאבד את כל ערכו.
מאותה סיבה טאלב מתנגד נחרצות לחיזויים בתחום מדעי החברה, כגון תרחישים פוליטיים מסוימים.
טאלב סולד מהיסטוריציזם, ומבחינה זו הוא דומה לרשימה ארוכה של פילוסופים, כגון סוקרטס, מישל דה מונטן וקרל פופר, שהאמינו שהאדם יודע הרבה פחות ממה שהוא חושב שהוא יודע.
הגותו של טאלב הושפעה מההתפחויות בחקר הכלכלה ההתנהגותית ותורת המשחקים, והוא מתכתב פעמים רבות עם עבודתו של זוכה פרס נובל לכלכלה, פרופ' דניאל כהנמן.
כבר ב-2006 הזהיר טאלב מהתקרבותו של משבר כלכלי עולמי.
בספרו "הברבור השחור" הוא תיאר את סוכנות המשכנתאות פאני מאי כ"יושבת על חבית דינמיט שעלולה להתפוצץ מכל גיהוק".
טאלב מגדיר משבר מסוג "ברבור לבן" כאירוע שהיה ניתן לצפות את הגעתו, בניגוד ל"ברבור שחור", שקשה מאוד לחזותו.
הוא רואה בריכוזיות הגדֵלה של הבנקים ובחוסר התועלת של המודלים שלהם את הסיבה למשבר.
לפיו, העולם הפיננסי הוא הונאת פונזי, שבה נלקחים סיכונים עצומים אך ורק בגלל חוסר הידע של הבנקים והמשקיעים.
טאלב אכן פעל לפי החיזוי הזה.
קרן הגידור יוניברס, המנוהלת על ידי מרק שפיצנגל שטאלב יועץ שלה, רשמה תשואה של 65% ב-2008.
בספרו "הברבור השחור" שיצא ב-2007, טאלב טוען שרוב האירועים המכוננים בהיסטוריה היו בלתי צפויים בשעתם, בדומה לברבורים שחורים, בעוד שבדיעבד אנו מביטים לאחור ומסבירים אותם באמצעות סיבתיות רציונלית.